stanford-oval/wikipedia huggingface dataset:
אורי רוזן
ביוגרפיה

רוזן נולד בבת ים. למד בתיכון על-שם פנחס אילון בחולון. את שירותו בצה"ל עשה ביחידה 8200 של חיל המודיעין.
עם שחרורו מצה"ל ב-1997 הצטרף לחברת סטארט-אפ בשם "אפיקס טכנולוגיות", שהפכה מאוחר יותר ל"ויאון" (Veon) ופיתחה יישום מקורי בתחום הווידאו הדיגיטלי האינטראקטיבי. בשנת 2001 נמכרה ויאון לחברת פיליפס, והתמזגה לזרוע הווידאו הסלולרי שלה. תפקידו האחרון בפיליפס היה ראש קבוצת פיתוח.
בשנת 2001 עזב רוזן את עולם ההיי-טק והצטרף לעיתון "מעריב" כמשכתב במוסף "עסקים" תחת העורך משה פרל. מאוחר יותר שימש כראש דסק במוסף "עסקים" ובשנת 2002 עבר למערכת החדשות שבראשה עמד באותה תקופה העיתונאי והסופר רון לשם. בהמשך שימש ראש דסק בחירות 2003, רכז כתבים, ראש דסק, וסגן ראש מערכת החדשות. בין השאר כתב את מדור הסקרים במוסף הפוליטי של "מעריב". בשנת 2006 מונה לראש מערכת החדשות של העיתון, תפקיד אותו מילא עד סוף שנת 2007 תחת העורך אמנון דנקנר.
בשנת 2008 הצטרף לחדשות 10 תחת המנכ"ל גלעד עדין, בתפקיד מנהל הפיתוח והאסטרטגיה. מאוחר יותר באותה שנה, עם מינויו של ראודור בנזימן למנכ"ל החברה, החליף אותו רוזן בתפקיד סמנכ"ל התוכן. בין השאר לקח רוזן חלק בפיתוח רצועת הלילה של ערוץ 10, והפקת התוכניות "לילה כלכלי", "צינור לילה" ו"המקור".
בספטמבר 2011, עם התפטרותו של ראודור בנזימן מתפקיד המנכ"ל על רקע פרשת ההתנצלות בפני שלדון אדלסון, החליף אותו רוזן כמנכ"ל בפועל של חדשות 10. בתקופתו ניהלו ראש הממשלה בנימין נתניהו ורעייתו מאבק משפטי ממושך נגד חדשות 10 בעקבות פרסום תחקיר ביביטורס, אשר במקביל אליו נלחם ערוץ 10 על הישרדותו מול משרד התקשורת ובוועדת הכלכלה. המאבק הציבורי של ערוץ 10 כלל הפגנות של אנשי הערוץ מול לשכת ראש הממשלה ומול ביתו, ובין היתר טענו אנשי הערוץ כי קיים קשר בין התביעה לבין איומי סגירת הערוץ. בסוף שנת 2012 התפטר רוזן מתפקידו, זמן קצר לאחר שהושגה פשרה בין הערוץ לבין משפחת נתניהו על משיכת התביעה.
באוגוסט 2013 הצטרף לזכיינית ערוץ 2 קשת ומונה למנהל והעורך הראשי של קבוצת mako, במקום יובל נתן.
בינואר 2015 יצא לאור ספרו "העורך העירום" בהוצאת כנרת זמורה-ביתן דביר, על הקשר בין עולם התקשורת לתורת המשחקים.
רוזן הוא בוגר לימודי פילוסופיה ומדע המדינה, ובעל תואר שני בתקשורת פוליטית, שניהם מאוניברסיטת תל אביב. מאז שנת 2006 הוא מרצה לעיתונאות במרכז הבינתחומי הרצליה.
חיים אישיים

מתגורר בתל אביב. ב-2005 יצא מהארון. היה בזוגיות עם עיתונאי "הארץ" הילו גלזר וב-2018 נולדו לשניים תאומים. מאז 2022 נמצא בזוגיות עם עמית בן ישי שור, רקדן בלהקת הבלט הישראלי.
הערות שוליים

↑  רועי גולדנברג, ‏אורי רוזן יחליף את יובל נתן כמנהל וכעורך הראשי של מאקו, באתר גלובס, 19 ביוני 2013
↑  ליאורה גולדנברג-שטרן, ‏נאוה בוקר חגגה ברית לנכד בלי הזוג נתניהו, באתר מעריב אונליין, 28 בספטמבר 2018
| --- | --- |
בקרת זהויות :  NLI: 987007528931005171  LCCN: no2015169064  VIAF: 315207452   WorldCat (עם VIAF): 315207452
אסף צלאל

אסף צלאל (נולד ב-1977) הוא טייס וקצין בצה"ל במילואים בדרגת תת-אלוף, כיהן כמנכ"ל משרד החינוך.
ביוגרפיה

צלאל נולד בשכונה ד' בבאר שבע ולו אח תאום ואחות קטנה. בגיל שנה וחצי עברה משפחתו לקריית טבעון. כנער היה מעורב במקרי עבריינות ולא השיג תעודת בגרות בתיכון. התגייס לצה"ל ב-1996, תחילה שירת בחיל המשטרה הצבאית, סיים קורס קצינים ופיקד בבית הסוהר מגידו על כוח 100, צוות התערבות מיוחד ללוחמה בטרור שייעודו טיפול במצבי קיצון מול אסירים ביטחוניים.
ב-1998, לאחר מאמצים רבים שעשה לאורך שירותו, התנדב והתקבל לקורס טיס אותו סיים בהצטיינות במגמת קרב. שירת כטייס מטוסי F-16, כסגן מפקד טייסת 110 וטייסת נוספת, שימש מפקד יחידת השליטה של חיל האוויר, כולל במהלך הפלת מטוס סוחוי Su-24 סורי שחדר לישראל ב-2014 ובמהלך מבצע צוק איתן. פיקד על טייסת 110, טייסת F-16. צלאל סיים לימודי תואר ראשון במנהל עסקים בהצטיינות במרכז האקדמי רופין, ותואר שני בביטחון לאומי ובמדעי המדינה במכללה לביטחון לאומי (מחזור מ"ה) וב-2018 מונה לראש מחלקת אימונים של חיל האוויר.
ב-2020 קודם לדרגת תת-אלוף ומונה לראש חטיבת התקיפה הרב-זרועית בזרוע היבשה.
בנוסף על תפקידיו לאורך השנים קיים צלאל הרצאות ופעילויות רבות בנושא הנצחת זכר השואה ושילוב בני נוער בסיכון במערכות ומסגרות.
במסגרת הקמת ממשלת ישראל השלושים ושבע הודיע שר החינוך יואב קיש על מינויו למנכ"ל משרדו. הוא נכנס לתפקידו ב-17 בינואר 2023. ב-28 ביולי 2023 הודיע על התפטרותו מתפקידו בעקבות הקרע שנוצר מחמת הרפורמה המשפטית.
הערות שוליים

↑  הפך לטייס בלי תעודת בגרות: אסף צלאל נכנס לתפקידו כמנכ"ל משרד החינוך, באתר ערוץ 7, ‏2023-01-17
↑   חטיבת התקיפה הרב-זרועית יוצאת לדרך, באתר צה"ל, 12 בנובמבר 2020
↑  נועם (דבול) דביר, היישר מתא הטייס: בכיר בחיל האוויר ימונה לתפקיד מנכ"ל משרד החינוך, באתר ישראל היום, 3 בינואר 2023
↑  תמר טרבלסי חדד, מנכ"ל משרד החינוך התפטר במחאה על החקיקה: "לשמור על המערכת ממלכתית", באתר ynet, 28 ביולי 2023
ארז אסקל

| --- | --- |

 לידה:  1977 (בן 47 בערך)
 מדינה:  ישראל 
 השתייכות:   צבא הגנה לישראל
 תקופת הפעילות:  מ-1996
 דרגה:   תת-אלוף
 תפקידים בשירות
 קצין המודיעין של אוגדת איו"ש  ראש זירה בחטיבת המחקר  מפקד יחידה 9900  ראש מנהלת הטרנספורמציה הדיגיטלית
 
ארז אסקל (נולד ב-1977) הוא קצין צה"ל בדרגת תת-אלוף המשמש ראש מנהלת הטרנספורמציה הדיגיטלית. קודם לכן כיהן כמפקד יחידה 9900 באגף המודיעין.
ביוגרפיה

אסקל התגייס לצה"ל בשנת 1996, שובץ בחטיבת הנח"ל והתקבל לפלנ"ט נח"ל. עבר מסלול הכשרה כלוחם, קורס מ"כים חי"ר וקורס קציני חי"ר. בסיום הקורס שב לפלנ"ט, מונה למפקד צוות ולקח חלק בלחימה בדרום לבנון.
בשנים 2005 עד 2013 שירת בחיל האוויר במגוון תפקידים בלהק המודיעין ובהם בתחום איראן. ב-2013 מונה לראש ענף בזירה הצפון-מזרחית (זיצ"מ) של חטיבת המחקר. ב-2015 מונה לקצין המודיעין של אוגדת יהודה ושומרון. ב-2017 מונה לראש הזירה הצפון-מזרחית בחטיבת המחקר.
ב-2019 מונה למפקד יחידה 9900. במהלך תפקידו הועלה באוגוסט 2021 לדרגת תת-אלוף. הוא הקים ביחידה את מנהלת הלוחמ"מ (לוחמה מועשרת מודיעין). ב-2023 החל בתפקיד ראש מנהלת הטרנספורמציה הדיגיטלית.
אסקל נשוי ואב לארבעה. הוא בעל תואר ראשון במשפטים מהקריה האקדמית אונו ותואר שני בלימודי המזרח התיכון מאוניברסיטת תל אביב.
הערות שוליים

↑  ארז אסקל בכנס Geoint360 (באנגלית)
↑  אורי ברקוביץ', ‏הטכנולוגיה מגיעה לג'בלאות: ראיון עם מפקד היחידה הסודית שתספק מודיעין בזמן אמת לחיילים בשטח, באתר גלובס, 17 ביוני 2020
↑  לילך שובל, מפקד יחידת המודיעין 9900 הועלה לדרגת תא"ל ייצוגית, באתר ישראל היום, 9 באוגוסט 2021
↑   רשימת המפקדים החדשים בצה"ל, באתר צה"ל, 8 באוגוסט 2022
בוריס (להקה)

| --- | --- |

 מקום הקמה:  טוקיו 
 תקופת הפעילות:  מ-1992 
 סוגה:  מטאל אוונגרדי, רוק ניסיוני, דרון מטאל, סלאדג' מטאל, דום מטאל, סטונר רוק
 חברת תקליטים:  Southern Lord Records 
 borisheavyrocks.com
 חברים
 אטסו וואטה טאקשי נאגאטה 
 
בוריס (ביפנית: ボリス) היא להקת מוזיקה ניסיונית יפנית שנוסדה בשנת 1992 בטוקיו ומורכבת מהמתופף אטסו, הגיטריסט/בסיסט טאקשי, והגיטריסטית/קלידנית וואטה. כל שלושת החברים מבצעים גם שירה. בוריס הוציאה יותר מעשרים אלבומי אולפן תחת מספר חברות שונות מרחבי העולם, וכמו כן גם מגוון אלבומי הופעה, אוספים, אלבומי אי-פי, סינגלים ושיתופי פעולה.
סגנון וציוד מוזיקלי

לאורך הקריירה שלה, בוריס עשתה מאמצים מכוונים להימנע מקשר חזק עם כל סגנון מוזיקלי מסוים. במיוחד, הם לא רואים עצמם כלהקת הבי מטאל למרות שהם מסווגים לעיתים קרובות כלהקה כזו. בראיון, המתופף Atsuo הצהיר: "להיות עם איזשהו מסר או נושא קבוע מראש זה משעמם אותי מאוד. זה הופך לעול. פשוט תגיד מה שאתה רוצה להגיד."
מבקרים השתמשו במגוון רחב של ז'אנרים כדי לתאר את המוזיקה של בוריס, ביניהם מוזיקה נסיונית, רוק ניסיוני, מוזיקת נויז, נויז רוק, מטאל אקספרימנטלי או אוונגרדי, מטאל אוונגרדי דום מטאל, פוסט-מטאל, דרון מטאל, סלאדג' מטאל, מוזיקה פסיכדלית, רוק פסיכדלי, מטאל פסיכדלי, וסטונר רוק. בזמן שהם הופיעו לראשונה כלהקת סלאדג' מטאל עם השפעות חזקות של הארדקור פאנק, החומרים הבאים שהוציאו כללו אלמנטים ממגוון רחב של ז'אנרים, כולל מוזיקת דרון (אנ'), אינדסטריאל מהאסכולה הישנה, אמביינט, אסיד רוק, גראז' רוק, שוגייז, דרים-פופ, ג'יי-פופ, וקראסט פאנק.
למשל, אלבום הבכורה של הלהקה, Absolutego, כלל "רצועה באורך 65 דקות של דרון רוק/מטאל נוזל ואיטי בהשראת המלווינס". והאלבום הבא אחריו, Amplifier Worship, כלל השפעות ממוזיקה פסיכדלית ולהקות ג'אם בנד (אנ'). אלבומם השלישי Flood כלל השפעות ממוזיקת דרון. האלבומים Akuma no Uta ו-Pink כללו התנסות סגנונית שונה, בין שוגייז, סטונר רוק ופוסט-רוק. Vein משנת 2007 יצא בגרסאות "הארדקור" ו"נויז", ו-New Album מ-2011 כלל התנסות עם אלקטרוניקה ודרים-פופ. האלבום Noise מ-2014 כלל מאפיינים של מוזיקת גראנג'.
בוריס משתמשת במגוון אביזרים ואפקטים בזמן הופעות חיות. וואטה משתמשת במכשיר EBow (אנ') כדי לדמות צלילים דמויי כלי קשת או כדי לתמרן פידבק. האביזר הזה מוחזק ביד, כמו מפרט, ומזיז את מיתרי הגיטרה באמצעות שדה מגנטי. וואטה מנגנת לעיתים גם על אקורדיון וקלידים בזמן הופעות. טאקשי מנגן בדרך כלל על גיטרה בעלת צוואר כפול, שמאפשרת לו לנגן גם את קטעי גיטרת הקצב במהלך הקטעים הארוכים יותר של הלהקה, וגם את קטעי הבס בקטעים המסורתיים יותר, בלי להצטרך להחליף כלים באמצע.
באולפן, חברי הלהקה מקליטים באמצעות קלטות טייפ (Reel-to-reel audio tape recording). הם משתמשים בכמות מעטה של אובר-דאבינג, ומקליטים בעיקר מנגינה חיה.
חברים

טאקשי (Takeshi) - שירה, גיטרה בס, גיטרת קצב (1992-הווה)
וואטה (Wata) - שירה, גיטרה מובילה, קלידים (1992-הווה)
אטסו (Atsuo) - שירה (1992-הווה), תופים, טמבורין, אלקטרוניקה (1996-הווה)
נאגאטה (Nagata) - תופים (1992–1996)
דיסקוגרפיה > אלבומי אולפן

Absolutego (1996)
Amplifier Worship (1998)
Flood (2000)
Heavy Rocks (2002)
Akuma no Uta (2003)
Boris at Last -Feedbacker- (2003)
The Thing Which Solomon Overlooked (2004)
Dronevil (2005)
Soundtrack from the Film Mabuta no Ura (2005)
Pink (2005)
The Thing Which Solomon Overlooked 2 (2006)
The Thing Which Solomon Overlooked 3 (2006)
Vein (2006)
Smile (2008)
New Album (2011)
Heavy Rocks 2011 (2011)
Attention Please (2011)
Präparat (2013)
Noise (2014)
The Thing Which Solomon Overlooked Extra (2014)
Urban Dance (2015)
Warpath (2015)
Asia (2015)
Dear (2017)
Love & Evol (2019)
NO (2020)
W (2022)
Heavy Rocks (2022)
Fade (2022)
דיסקוגרפיה > שיתופי פעולה

Black: Implication Flooding (עם קייג'י האינו, 1998)
Megatone (עם Merzbow, ב-2002)
04092001 עם (Merzbow, ב-2004)
Sun Baked Snow Cave (עם Merzbow, ב-2005)
Altar (עם Sunn O))) ב-2006)
Rainbow (עם מיצ'יו קוריהארה ב-07–2006)
Walrus/Groon (עם Merzbow, ב-2007)
Rock Dream (הופעה חיה עם Merzbow, ב-2007)
Cloud Chamber (עם מיצ'יו קוריהארה ב-2007)
BXI (עם איאן אסטברי ב-2010)
Klatter (עם Merzbow, ב-2011)
EROS (עם Endon, ב-2015)
Gensho (עם Merzbow, ב-2016)
Refrain (עם Z.O.A, ב-2020)
2R0I2P0 (עם Merzbow, ב-2020)
Bright New Disease (עם Uniform, ב-2023)
סרגיי קריאקין

| --- | --- |

 לידה:  12 בינואר 1990 (בן 34) סימפרופול, ברה"מ 
 הישג בולט:  סגן אלוף עולם בשחמט לשנת 2016, צעיר רבי האמנים בכל הזמנים
 הדרגה הגבוהה ביותר:  רב-אמן משנת 2002
 מד כושר מרבי:  2788 (יולי 2011)
 מד כושר נוכחי:  2750 ‏(אוקטובר 2024)
 השכלה:  Russian State Social University 
 מדינה:  רוסיה
 פרסים והוקרה:  מסדר ההצטיינות האוקראיני, דרגה 3  תואר של כבוד בספורט של רוסיה  תואר של כבוד בספורט של אוקראינה  מדליה על הישגים למען המולדת דרגה שנייה  בפסקה זו רשומה אחת נוספת שטרם תורגמה 
 
סרגיי קריאקין (ברוסית: Серге́й Каря́кин; נולד ב-12 בינואר 1990) הוא שחמטאי ממוצא רוסי בדרגת רב-אמן, סגן אלוף העולם בשחמט לשנת 2016 ואלוף העולם בשח מהיר בשנת 2012.
השיג דרגת רב-אמן בגיל 12 ושבעה חודשים והיה בכך לרב-האמן הצעיר ביותר בכל הזמנים (נכון ל-2019).
נכון למרץ 2022, מדורג במקום ה-18 בעולם והשלישי ברוסיה לפי מד כושר.
ביוגרפיה

סרגיי קריאקין נולד בסימפרופול שבחצי האי קרים. החל לשחק שחמט בגיל 5. ביולי 2009 עבר מאוקראינה לרוסיה, קיבל את אזרחותה והצטרף לנבחרת הרוסית. היה נשוי לרב אמן יקטרינה דולז'יקובה. הם התגרשו לאחר מספר שנים. הוא התחתן בשנית ובשנת 2015 נולד לו בן.
בגביע העולם בשחמט 2007 הוא הודח בחצי הגמר. בגביע העולם בשחמט 2009 הוא הודח בחצי הגמר.
ב-2010 הוא ניצח בתחרות השחמט לזכר טל (קטגוריה 21) ביחד עם לבון ארוניאן.
בשנת 2013 וב-2014 הוא ניצח בתחרות העל בנורווגיה.
בתחרות המועמדים 2014 סרגיי קריאקין סיים במקום השני.
בגביע העולם בשחמט בשנת 2015 הוא ניצח והעפיל לתחרות המועמדים 2016.
במרץ 2016 קריאקין ניצח בתחרות המועמדים של פיד"ה במוסקבה, בתוצאה של ½8 מ-14 נקודות אפשריות (1- 9= 4+). בנובמבר 2016 הפסיד בדו-קרב על אליפות העולם מול מגנוס קרלסן בשובר שוויון שהתקיים בקצב מהיר. בדצמבר 2016 זכה באליפות העולם לשחמט בזק.
בגביע העולם 2021 הגיע למקום השני, והעפיל לתחרות המועמדים 2022.
בעקבות תמיכתו בפלישה הרוסית לאוקראינה, הורחק מתחרויות פיד"ה ל-6 חודשים.
הופעותיו באולימפיאדות

קריאקין השתתף שמונה פעמים באולימפיאדות השחמט: שלוש פעמים ייצג את אוקראינה וחמש פעמים את רוסיה.
| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
| שנה | לוח | קבוצה | מד כושר | נקודות | תוצאות |  % | מקום |
| 2004 | 2 עת | אוקראינה | 2576 | 6.5 מ-7 | 6+ 1= 0- | 92.9 | 1 קבוצתי, 1 אישי |
| 2006 | 3 | אוקראינה | 2661 | 8.5 מ-11 | 6+ 5= 0- | 77.3 | 8 קבוצתי |
| 2008 | 2 | אוקראינה | 2730 | 5 מ-9 | 2+ 6= 1- | 55.6 | 4 קבוצתי |
| 2010 | 4 | רוסיה | 2747 | 8 מ-10 | 6+ 4= 0- | 80 | 2 קבוצתי, 1 אישי |
| 2012 | 3 | רוסיה | 2785 | 7 מ-10 | 4+ 6= 0- | 70 | 2 קבוצתי, 3 אישי |
| 2014 | 4 | רוסיה | 2786 | 7 מ-10 | 5+ 4= 1- | 70 | 4 קבוצתי, 6 אישי |
|  2016 | 1 | רוסיה | 2769 | 6 מ-9 | 4+ 4= 1- | 66.7 | 3 קבוצתי, 8 אישי |
|  2018 | 1 | רוסיה | 2760 | 6.5 מ-10 | 3+ 7= 3- | 65.0 | 3 קבוצתי |
מבחר תחרויות בהן השתתף

אליפות העולם בשנים:  2012 (שח מהיר, מקום ראשון) ו-2016
תחרות העל בבילבאו בשנים: 2012 ו-2016
תחרות העל טאטא סטיל בשנים: 2009 (מקום ראשון), 2013, 2016, 2017 ו-2018
תחרות המועמדים בשנים: 2014, 2016 ו-2018
תחרות העל בבאקו 2014
אליפות האמנים של קטר בשחמט 2015
גביע העולם בשחמט בשנים: 2015 (מקום ראשון), 2017, 2021, 2022
גביע סינקפילד 2017
הערות שוליים

↑  http://chess-results.com/tnr368908.aspx?lan=1&art=20&fed=RUS&flag=30
| --- | --- |
בקרת זהויות :  PLWABN: 9810638286005606  GND: 1217154817  LCCN: no2017135972  VIAF: 6085148209313600460000   WorldCat (עם VIAF): 6085148209313600460000
מחלקת האוצר (אוסטרליה)

| --- | --- |


 מידע כללי
 מדינה:  אוסטרליה אוסטרליה
 סוכנות אם:  ממשלת אוסטרליה 
 סוכנות בת:  הלשכה האוסטרלית לסטטיסטיקה 
 תאריך הקמה:  1901
 ממשלה:  ממשלת אוסטרליה
 שר:  שר האוצר של אוסטרליה
 מטה מרכזי:  קנברה
 עובדים:  1,466 (2023)
 תקציב:  377  מיליון דולר אוסטרלי
 www.treasury.gov.au
 
מחלקת האוצר של אוסטרליה (באנגלית: Department of the Treasury) היא אחד המשרדים המרכזיים בממשלת אוסטרליה האחראי על ניהול הכלכלה האוסטרלית, פיתוח מדיניות פיננסית ויצירת תוכניות כלכליות לטווח ארוך. המחלקה נוסדה ב-1901, לאחר היווסדה של פדרציית אוסטרליה, והיא חלק בלתי נפרד מהממשלה הפדרלית.
היסטוריה

מחלקת האוצר של אוסטרליה נוסדה עם הקמתה של פדרציית אוסטרליה בשנת 1901. לפני הקמתה של פדרציה, כל אחת מהמדינות המרכיבות את אוסטרליה ניהלה את ענייניה הפיננסיים באופן עצמאי, אך עם הצטרפותן תחת ממשלה פדרלית אחת, היה צורך במוסד אחד שיעסוק בהיבטים הכלכליים של המדינה החדשה. ב-1901, עם הקמתה של פדרציית אוסטרליה, הוקמה מחלקת האוצר האוסטרלית כדי להתמודד עם האתגרים הכלכליים של אומה חדשה. המחלקה קיבלה את המשימה החשובה של יצירת מדיניות פיסקלית ותיאום הכנסות והוצאות המדינה.
במהלך תחילת המאה ה-20, המחלקה עסקה בעיקר בניהול מערכת המיסים ומימון מדיניות צבאית בעקבות מלחמת העולם הראשונה (1914–1918) וצרכים כלכליים נוספים. לאורך השנים, במיוחד במהלך השפל הגדול של 1929, המחלקה התמודדה עם משברים כלכליים רחבי היקף ועסקה בניתוח כלכלי ויישום מדיניות שהייתה מיועדת להתאוששות כלכלית.
בשנות ה-70 וה-80, בעקבות אתגרים כלכליים כמו אינפלציה גבוהה ושיעורי אבטלה גבוהים, המחלקה לקחה על עצמה תפקידים רחבים יותר, בהם הובלת תהליך הליברליזציה של השוק, קידום מדיניות כלכלית פרו-שוק, וכן יצירת מערכת מס מדינה חדשה. בתקופה זו היה שינוי בהשקפת העולם הכלכלית, כאשר אוסטרליה עברה ממדיניות כלכלית מרוכזת יותר לכלכלה חופשית יותר.
בעשור של שנות ה-90 ותחילת שנות ה-2000, תחת ממשלות פיטר קוסטלו (כשר אוצר), אוסטרליה חוותה צמיחה כלכלית מרשימה, תוך שמירה על יציבות פיסקלית. בתקופה זו, המחלקה לקחה חלק במעבר ממדיניות כלכלית מפקחת למדיניות יותר שוק חופשי. התהליכים כוללים את הפחתת הגירעון התקציבי וניהול חוב המדינה בצורה יותר אחראית.
מבנה

המחלקה מאורגנת למספר יחידות שונות, כל אחת אחראית לתחום ספציפי של המדיניות הכלכלית והפיסקלית. יחידות אלה מקיימות עבודה משולבת כדי להבטיח את יעילות העבודה הכלכלית של אוסטרליה.
היחידה לפיתוח מדיניות פיסקלית (Fiscal Policy Division): היחידה הזו אחראית על פיתוח מדיניות תקציבית, תכנון הכנסות והוצאות של הממשלה, וניהול כלל התקציב הפדרלי. היא מבצעת ניתוחים כלכליים על מנת להעריך את מצבה הפיננסי של המדינה ומספקת המלצות לממשלה בנוגע להוצאות והכנסות.
היחידה למדיניות מיסים ורגולציה (Tax and Transfer Policy Division): היחידה הזו מתמקדת בניהול ויישום מדיניות המיסים. זה כולל את ניהול מערך המיסים של המדינה, פיתוח רפורמות למס והעברת הצעות לשינויים בחוקי המס. בנוסף, היא עוסקת במערכת העברות הכספים, כמו תשלומי קצבאות ותמיכות כלכליות למגוון אוכלוסיות.
היחידה לכלכלה מקומית ועולמית (Economic Policy Division): היחידה עוסקת בניתוח כלכלי עולמי ומקומי. היא עוקבת אחרי מגמות כלכליות עולמיות, מספקת תחזיות כלכליות ומבצע ניתוחים לעתיד הכלכלה האוסטרלית. כמו כן, היא עוסקת בהערכה של תופעות כלכליות כמו צמיחה, אינפלציה, ושיעורי אבטלה.
היחידה למדיניות פיננסית (Financial Policy Division): היחידה הזו מתמקדת בניהול מערך הבנקים והמוסדות הפיננסיים. היא אחראית להבטיח יציבות במערכת הפיננסית של אוסטרליה, פיקוח על שוקי ההון, וכן בקרה על הבנקים והגופים הפיננסיים במדינה. היא גם אחראית לתיאום מדיניות ההשקעות של המדינה.
היחידה לפיתוח מדיניות עבודה ושכר (Labour Market and Social Policy Division): היחידה עוסקת בתחום העבודה וההכנסות במשק, תוך כדי גיבוש מדיניות שכר, הכשרה מקצועית ותנאי עבודה. בנוסף, היא עוסקת בהיבטים של מדיניות הרווחה החברתית, כמו ניהול קצבאות והשפעות של מדיניות כלכלית על אוכלוסיות חלשות.
היחידה לרגולציה ולתכנון כלכלי (Regulatory and Economic Planning Division): היחידה הזו אחראית לניהול תחום הרגולציה הכלכלית ואסטרטגיות פיתוח כלכלי לטווח הארוך. היא עוסקת בתכנון אמצעי רגולציה שיענו על צרכים כלכליים עתידיים, כמו תכנון לחינוך, תחבורה, דיור ותעשיות שונות.
היחידה למדיניות אוצר ופיתוח (Public Finance and Development Division): היחידה הזו אחראית על מדיניות פיתוח תחום האוצר והמעקב אחרי ביצוע פרויקטים פדרליים בעלי השפעה כלכלית. תפקידה להבטיח שהוצאות המדינה נעשות בצורה חכמה ויעילה, ובמקביל לעמוד ביעדי הממשלה.
שר האוצר

השר האחראי על מחלקת האוצר של אוסטרליה הוא דמות פוליטית בכירה, ומעמדו תואם את תפקידו החשוב בניהול הכלכלה של המדינה. הוא מופקד על הצגת תקציב המדינה (שזוכה לתשומת לב רבה בכל שנה), קביעת המדיניות הכלכלית הכוללת, ופיקוח על כל תחום המיסים וההוצאות של הממשלה.
השר האחראי נושא באחריות על הגירעון התקציבי, החוב הלאומי, ומדיניות הצמיחה הכלכלית. הוא גם מהווה דמות מרכזית בשיח הכלכלי הפנימי והחיצוני של אוסטרליה, ובאופן כללי מקבל את ההמלצות מהיחידות השונות של המחלקה ומיישם את מדיניות הממשלה בתחום הפיסקלי.
הערות שוליים

↑  About Treasury | Treasury.gov.au, treasury.gov.au
↑  The Department | Treasury.gov.au, treasury.gov.au
אזול נתיבי אוויר ברזילאיים

אָזוּל נתיבי אוויר ברזילאיים (Azul Linhas Aéreas Brasileiras S/A או Azul Brazilian Airlines) היא חברת תעופה ברזילאית לטיסות פנים מוזלות. החברה הוקמה ב-5 במאי 2008 בידי איש העסקים האמריקאי יליד ברזיל דייוויד נילמן, שהקים בעבר גם את חברת ג'ט בלו איירווייז האמריקאית. שם החברה "Azul" ("כחול" בפורטוגזית) נבחר בשנת 2008 במסגרת תחרות בה נתבקש הציבור לבחור שם לחברה. החברה החלה את פעילותה ב-15 בדצמבר 2008. ביצועיה בשנת 2009 הפכו אותה לחברת התעופה הראשונה בעולם שהטיסה יותר משני מיליון לקוחות בשנה הראשונה לפעילות.
בשנת 2014 החלה החברה בביצוע טיסות בינלאומיות, יעד הטיסה הראשון היה פורט לודרדייל שבפלורידה, ארצות הברית.
צי המטוסים

צי המטוסים של החברה נכון למאי 2019:
| כלי טיס | בצי | בהזמנה | נוסעים> C | נוסעים> Y | נוסעים> סה"כ | הערות |
| --- | --- | --- | --- | --- | --- | --- |
| איירבוס A320-200 | 1 | — | — | 174 | 174 |  |
| איירבוס A320neo | 10 | 43 | — | 174 | 174 |  |
| איירבוס A321neo | — | 10 | טרם נקבע | טרם נקבע | טרם נקבע |  |
| איירבוס A330-200 | 7 | — | 27 | 222 | 249 |  |
| איירבוס A330-900neo | 1 | 4 | 34 | 264 | 298 |  |
| ATR 72-600 | 40 | 10 | — | 70 | 70 |  |
| אמבראר E-190 | 10 | — | — | 106 | 106 |  |
| אמבראר E-195 | 60 | — | — | 118 | 118 |  |
| אמבראר E-195-E2 | — | 51 | טרם נקבע | טרם נקבע | טרם נקבע | יתקבלו החל משנת 2019 |
| סה"כ | 128 | 97 |  |  |  |  |
הערות שוליים

↑  פרטי צי המטוסים של אזול נתיבי אוויר ברזילאיים, באתר airfleets.net (באנגלית)
אסף כוחן

| --- | --- |
אסף כוחן
אסף כוחן
 לידה:  1971 (בן 53 בערך) ישראל 
 מדינה:  ישראל 
 השכלה:  אוניברסיטת רייכמן  אוניברסיטת הרווארד 
 השתייכות:   צבא הגנה לישראל   אגף המודיעין
 תקופת הפעילות:  נובמבר 1990 – 2021 (כ־30 שנה)
 דרגה:    תת-אלוף
 תפקידים בשירות
 מפקד צוות בסיירת מטכ"ל  מפקד יחידה 8200
 פעולות ומבצעים
 האינתיפאדה הראשונה    המערכה ברצועת הביטחון  האינתיפאדה השנייה  מבצע חומת מגן    מלחמת לבנון השנייה  מבצע עופרת יצוקה  מבצע עמוד ענן    מבצע צוק איתן
 
אסף כוחן (נולד בשנת 1971) הוא יזם הייטק ישראלי, קצין צה"ל במילואים בדרגת תת-אלוף, מפקד יחידה 8200 בשנים 2017–2021. לפני כן מילא שורה של תפקידי פיקוד במערך המבצעים המיוחדים של צה"ל ובקהילת המודיעין הישראלית.
ביוגרפיה

אסף כוחן נולד בשנת 1971 וגדל בקיבוץ צרעה. הוא התגייס לצה"ל בנובמבר 1990 והתנדב לסיירת מטכ"ל שם עבר מסלול הכשרה כלוחם ויצא לקורס קצינים. בסיום הקורס מונה למפקד צוות בסיירת ולאחר מכן למפקד פלגת לוחמים. המשיך את שירותו במערך המבצעים המיוחדים בתפקידים בהם פיקד על מגוון מסגרות מבצעיות והוביל מבצעים מיוחדים. בעבור אחד מהמבצעים עליו פיקד הוענק לו צל"ש. הוא הושאל פעמיים מצה"ל לתפקידים במשרד ראש הממשלה[דרוש מקור].
בשנת 2011 מונה לסגן מפקד יחידה 8200, ובאפריל 2017 מונה למפקד יחידה 8200.
בתקופתו של כוחן כמפקד, היחידה התמקדה במספר תחומים. הראשון - המשך מיצוב היחידה כמובילת סייבר עולמית בדגש על פיתוח יכולות בממדי הפעולה השונים. השני היה קידום החיבור לדרג המבצעי הפרוס בשטח ולזרועות, כולל הקמת צוותים מקצועיים של 8200 בתוך אוגדות צה"ל. הדגש השלישי של היחידה בתקופת כהונתו התמקד בהקמת 'מפעל המידע והידע' של אמ"ן בהובלה של 8200, שמטרתו לתכלל את המידע של אמ"ן ולהפיק ממנו ידע ותובנות באמצעים טכנולוגיים[דרוש מקור].
במהלך כהונתו פרצה מגפת הקורונה, שבמהלכה סייעה היחידה בפיתוח פתרונות לצרכים שונים שעלו. בנוסף התרחשה פרשת מעצרו ומותו של קא"ב תומר.
בתקופת פיקודו על 8200 הוענק ליחידה אות הערכה מיוחד מהרמטכ"ל אביב כוכבי.
במרץ 2021 סיים את תפקידו ופרש מצה"ל.
באוגוסט 2021 כוחן ומספר יזמים מנוסים הקימו את חברת סנטרה, שעוסקת בהגנה על מידע בסביבת ענן ציבורי תוך שילוב מומחיות בתחומי הסייבר, האנליטיקה והבינה המלאכותית, והוא משמש כנשיא החברה.
חיים אישיים

כוחן בעל תואר ראשון במשפטים מהמרכז הבינתחומי הרצליה, ובעל תואר שני במנהל ציבורי מאוניברסיטת הרווארד. הוא נשוי, ואב לארבעה.
הערות שוליים

↑   עמוס הראל, פרשת קצין המודיעין היא תזכורת לנזק שעלול לחולל אדם אחד בתפקיד רגיש, באתר הארץ, 11 ביוני 2021
↑   אתר האינטרנט הרשמי של Sentra
מאמץ (הנדסה)

המאמץ בקובייה קטנה בתוך גוף חומר
זכוכית מחוסמת בחלון אחורי של מכונית. ניתן לראות את הבדלי המאמץ בצילום דרך פילטר מקטב (תמונה תחתונה)
מאמץ (או לחץ) בהנדסת חומרים הוא כוח בתוך חומר ליחידת שטח. חישוב ומדידה של מאמץ עומדים במרכז תורת החוזק. בהנדסת מכונות והנדסה אזרחית מודדים ומחשבים מאמץ בחומרים, על מנת לקבוע את תפקודה של מערכת תחת עומסים קיצוניים, כלומר לקבוע האם החומרים יעמדו בעומס.
מאמץ שיורי בתוך חומר הוא מאמץ שקיים גם בלי הפעלת כוח, והוא נגרם בדרך כלל כתוצאה מטיפולים קודמים שעבר החומר, תרמיים ומכניים. מאמץ שיורי יכול להחליש את החומר ולעוות את צורתו, ולעיתים גם לסדוק או לשבור את החומר.
הגדרת המאמץ

מאמץ נמדד תמיד ביחידת כוח ליחידת שטח, בדרך כלל בניוטון/קילוניוטון למילימטר/סנטימטר/מטר מרובע או ביחידות פסקל/מגה-פסקל.
מאמץ המתיחה והלחיצה למשל הוא  \ \sigma ={\frac {dF}{dA}}
כאשר:  \sigma  – ערך המאמץ,  F – ערך הכוח הפועל,  A – שטח חתך הגוף.
בצורה דומה מוגדר מאמץ הגזירה  \ \tau ={\frac {dF}{dA}}
ניתן לראות שככל שהכוח הפועל על הגוף גדל, גדל גם המאמץ ואילו ככל ששטח החתך גדל, המאמץ קטן. בכפיפה, פיתול וקריסה למשל, הנוסחאות מורכבות יותר.
העיקרון של קושי

עיקרון שווי המשקל הפנימי של קושי קובע שכאשר חותכים גוף על ידי מעטפת סגורה, הכוחות הפועלים על המעטפת הזו נמצאים בשווי משקל עם הכוחות הפועלים על המעטפת של שארית הגוף. כך אנו יכולים לבחון את המאמץ הפועל על קובייה קטנה בתוך הגוף עצמו. בקובייה תלת־ממדית על פני פאת הקובייה, פועלים שני כוחות גזירה במישור פאת הקובייה וכח אחד ניצב לפאה. במצב המאמצים התלת־ממדי, טנזור מאמצים מתאר את המאמצים הפועלים על הקובייה.
עקומת מאמץ-עיבור

בעת הפעלת כוח על דגם מידותיו משתנות (גם אם לפעמים במידה קטנה, אשר קשה לראותה בעין). שינוי זה במידות הדגם נקרא מעוות.